《沅江杂述二首 其一》
明代·俞安期

山过白马渡，千里断平原。水出云根上，帆行石峡门。

未寒厓已冻，不雨昼多昏。何自闻人语，荒荒虎豹村。

作者简介：苏州府吴江人，迁宜兴，老于南京，初名策，字公临，更名后，改字羡长。以长律一百五十韵投王世贞，世贞为之延誉，由是得名。有《唐类函》、《类苑琼英》、《诗隽类函》、《翏翏集》。